open-index/open-wikipedia-markdown huggingface dataset:
Volga-Bulgaria

**Volga-Bulgaria** var en historisk stat som eksisterte fra det syvende til det trettende århundre i området rundt elvene Volga og Kama i det som i dag er Russland.

Det finnes begrenset med skriftlige samtidige kilder om Volga-Bulgaria, og mesteparten av kildematerialet om staten kommer fra arabiske, persiske og russiske kilder. 

Volga-bulgarerne var etterfølgere av protobulgarerne, og var opprinnelig av tyrkisk opprinnelse. De kom til området under ledelse av khanen Kotrag, etter å ha utvandret fra området rundt Azov, fra det som ofte blir kalt Det storbulgarske rike. Volga-bulgarerne assimilerte seg sannsynligvis med lokalbefolkningen, som var av finsk-ugrisk og også muligens slavisk opprinnelse. Volga-bulgarerne konverterte til islam i 922 etter misjonsvirksomhet av Ibn Foslan.

Volga-Bulgaria var ingen stat i moderne forstand, men kan heller kalles et halvnomadisk forbund. Volga-bulgarerne var sannsynligvis også delvis underlagt khazarene. Volga-Bulgaria hadde minst to byer, Bolgar og Suvar, som i stor grad livnærte seg av handel mellom finsk-ugriske og russiske grupper i nord og Østromerriket og Bagdad-kalifatet i syd.

I 1237 kom Volga-Bulgaria under mongolenes kontroll, og ble senere med i Den gylne horde. Senere ble området lagt under Kazan-khanatet, før dette ble innlemmet i Russland i 1552. Dette førte til at den Volga-bulgarske kulturen gradvis ble assimilert inn i andre kulturer i området.
Battle for the Planet of the Apes

***Battle for the Planet of the Apes*** er en amerikansk postapokalyptisk sciencefiction- og actionfilm fra 1973 med Roddy McDowall, Claude Akins og Natalie Trundy i hovedrollene. Regi er ved J. Lee Thompson og manus for fjerde gang av Paul Dehn.

Dette er den femte og siste filmen i serien om Apeplaneten, før den gjenoppstod i fornyet versjon i 2001.

## Handling
Noen år etter hendelsene i forrige film ligger verden i ruiner. Mennesket har forårsaket apokalypsen i krigen mot apene og de apene og menneskene som har overlevd lever faktisk sammen i noenlunde harmoni, men med apene som de dominerende. Caesar har roet seg ned og tatt sjefsrollen for det primitive landsbysamfunnet de nå lever i. Nå ønsker han først og fremst fred mellom aper og mennesker i tiden framover. Men gorilla-lederen, General Aldo (Claude Akins), er uenig med Caesar og ønsker mennesket utryddet så fort som mulig. 
Caesar begynner i motløshet å tenke på det faktum at han aldri fikk sjansen til å kjenne sin foreldre før de ble drept og at han nå kunne trengt deres råd. Hans menneskelige tjener MacDonalds forteller ham da at det eksisterer TV-opptak av hans foreldre og at disse befinner seg i «den forbudt by», ruinene av det som en gang var Central City. I håp om å finne råd og trøst drar Caesar, sammen med MacDonald og en annen ape, tilbake til «Den forbudte by» for å se på arkivopptak fra TV-sendinger i 1971. Det er imidlertid overlevende i ruinbyen, en gruppe menneskemutanter som tidligere var slaveeiere og som nå ledes av Guvernør Kolp. Caesar finner omsider opptakene og får lære om fremtiden, samt se et kort opptak av sine foreldre før de blir tvunget til å flykte fra menneskemutantene som nå har oppdaget dem.
Mutantene ønsker helst at apene dør, og bestemmer seg for å følge etter dem hjem. En siste krig mellom mutantene og apene bryter ut. Men gorillalederen General Aldo er ikke fornøyd med tingenes tilstand, og ønsker også Caesar ryddet ut av veien, og en intern krig mellom de to er like uunngåelig. 

## Om filmen
*Battle for the Planet of the Apes* regnes av kritikerne som den svakeste i denne filmserien. Den har fått 38% på Rotten Tomatoes. 

Den ble en moderat kommersiell suksess og den minst innbringende av de fem filmene, knapt slått av den forrige filmen. I USA innbrakte den 8,8 millioner dollar på kino.

## I rollene

## Referanser


## Eksterne lenker
*
Berjozovskij (Kemerovo oblast)

**Berjozovskij** (russisk: Берёзовский) er en by i Kemerovo oblast i Russland. Den ligger rundt 35&nbsp;km nord for Kemerovo. Innbyggertall: 48&nbsp;299 (folketelling 2002), 51&nbsp;250 (folketelling 1989).

Bosetningen Berjozovskij ble grunnlagt i forbindelse med byggingen av en gruve i 1949. I 1965 ble bosetningen slått sammen med de nærliggende bosetningene *Kurganovka* (russisk: Кургановка) og *Oktjabrskij* (russisk: Октя́брьский) for å danne byen Berjozovskij.

Byens hovedvirksomhet er kullgruver og behandling av kull.

## Referanser


## Eksterne lenker
* 
* Uoffisielt nettsted for Berjozovskij  (russisk)
Berjozovskij

**Berjozovskij** kan vise til:

*Berjozovskij (Kemerovo oblast) – en by i Kemerovo oblast i Russland
*Berjozovskij (Sverdlovsk oblast) – en by i Sverdlovsk oblast i Russland
Gurjevsk (Kemerovo oblast)

**Gurjevsk** (russisk: Гу́рьевск) er en by i Kemerovo oblast i Russland. Den ligger rundt 120&nbsp;km sør for Kemerovo. Innbyggertall: 27&nbsp;381 (folketelling 2002), 28&nbsp;152 (folketelling 1989). 

Bosetningen ble grunnlagt i 1815. Bystatus ble innvilget i 1938.

## Referanser


## Eksterne lenker
*
Planet of the Apes (TV-serie)

***Planet of the Apes*** var tittelen på en kortlivet amerikansk sciencefiction-serie som gikk på CBS høsten 1974. Hovedrolleinnehaverne i serien var Roddy McDowall, Ron Harper og James Naughton. Serien var skapt av Anthony Wilson.

Serien var lagd som en slags oppfølger til filmserien *[[Apeplaneten (alternativer)|Apeplaneten]]*, men gikk bare en sesong grunnet lave seertall. 20th Century Fox ble tvunget til å avslutte den lenge før hovedpersonene var kommet til noen avklaring på noenting som helst. Da siste episode rullet over skjermene 6. desember 1974 var det blitt sendt tilsammen 13 episoder. De hadde spilt inn 14 episoder, men den siste ble ikke vist under den originale TV-oppføringen.

Serien ble utgitt på DVD rundt midten av 2000-årene.

## Handling
Tre astronauter krasjlander på jorden anno 3085. En av dem dør, mens de to andre, Alan Virdon (Ron Harper) og Pete Burke (James Naughton), blir tatt hånd om av et vennlig menneske som finner vraket. Men krasjlandingen har også blitt observert av en apeunge, og nyheten når derfor raskt The Grand City, hovedstaden i verdenen. Saken tas opp i det øverste rådet, hvor sjef for de væpnede styrkene, gorilla-genralen Urko (Mark Lenard), mener at menneskene bør drepes med en gang, for å hindre at de setter farlige ideer i hodene til andre mennesker. Øverste leder Zaius (Booth Colman) er av en annen oppfatning, og mener det er viktig å lære mer om hvor de kommer fra og ikke minst hvordan de kom dit, slik at de kan være bedre forberedt hvis noe slikt skjer igjen. 

## Om serien
### Episoder
- Escape From Tomorrow 
- The Gladiators
- The Trap
- The Good Seeds
- The Legacy
- Tomorrow’s Tide 
- The Surgeon 
- The Deception 
- The Horse Race
- The Interrogation
- The Tyrant
- The Cure
- The Liberator (episoden som ikke ble vist)
- Up Above the World So High

### TV-filmer
Flere av episodene ble i 1981 satt sammen til TV-filmer. Den første ble kalt *Back to the Planet of the Apes* og er en kombinasjon av episodene «Escape From Tomorrow» og «The Trap». Den andre TV-filmen ble kalt *Goodbye To the Planet of the Apes*, og er en kombinasjon av episodene «Tomorrow’s Tide» og «Up Above the World So High». Det ble i alt lagd fem TV-filmer ut ifra det gamle materiale.

## I rollene
* Roddy McDowall : Galen
* Ron Harper : Alan Virdon
* James Naughton : Pete Burke
* Booth Colman : Zaius
* Mark Lenard : Urko

## Eksterne lenker
*
Ili

:**''Ili** kan også sikte til elven Ili i Kina og Kasakhstan.*


*'Ili*' ([[kinesisk]]: 伊犁; [[pinyin]]: *Yīlí*; [[uigurisk]]: ئىلى; uigur-latin: *Ili*) er et autonomt prefektur for kasakene og ligger i [[Xinjiang]] i [[Folkerepublikken Kina]]. Det er oppkalt etter elven [[Ili (elv)|Ili]]. Hovedstaden er [[Yining (by)|Gulja]] (Yining). Ili har et areal på ca. 273&nbsp;200&nbsp;km².

== Historie ==
Frem til [[600-tallet]] ble dette området behersket av det nomadiske turkiske [[Wusun]]folket. Etterhvert ble det del av [[Dzungaria]]. Mellom [[1100-tallet]] og [[1300-tallet]] hørte området til [[Kara-Khitan-khanatet]], frem til [[Djengis Khan]] erobret regionen. Ili kom deretter til å bli hjemsted for de mongoliske khanene.

En gang på [[1500-tallet|1500-]] eller [[1600-tallet]] havnet Ili igjen under [[dzungarer]]nes kontroll som en del av Dzungaria. I [[1755]] ble ili erobret av den kinesiske [[Qing-dynastiet]]. Ili ble hovedsete for den kinesiske administrasjon og for militæret i [[Xinjiang]].

Et [[uigur]]sk opprør i [[1864]] førte til at et [[sultan]]at, [[Taranchi-sultanatet]], bestod en kort stund. Sultanatet ble annektert av [[Russland]] i [[1871]], men ble ført tilbake til Kina i [[1881]]. Etter Qingdynastiets fall hørte Ili i likhet med det øvrige Xinjiang under forskjellige krigsherrer som ofte hadde tette bånd til Sovjetunionen. På 1940-tallet inngikk Ili i [[Østturkestan]] sammen med Tarbagatay og Altay. I 1949 ble det innlemmet i Folkerepublikken Kina.

På grunn av forsørgelsesproblemene som fulgte i [[Det store spranget]]s kjølvann flyktet 60&nbsp;000 kazakher til Sovjetunionen i 1962 i det som ble kalt «kasakenes eksodus».

== Administrative enheter ==
Det autonome prefekturet Illi har jurisdiksjon over tre områder som omfatter foruten dets kjerneområde også prefekturene [[Tacheng]] og [[Altay (Xinjiang)|Altay]].

Kjerneområdet består av 2 [[by på fylkesnivå|byfylker]] (市 *shì*), 7 [[Fylke (Kina)|fylker]] (县 *xiàn*) og ett [[Fylke (Kina)#Autonome fylker|autonomt fylke]] (自治县 *zìzhìxiàn''). Byfylket Kuitun utgjør en eksklave adskilt fra kjerneområdet av Tacheng.

## Etnisk sammensetning

 
## Referanser


## Eksterne lenker
*  
* Fylkesinfo
* A TALE OF TWO CITIES: NEW MUSEUMS FOR YINING AND URUMQI   "CHINA HERITAGE NEWSLETTER", China Heritage Project, The Australian National University. ISSN 1833-8461. No. 3, September 2005. (Talks about Ili Kazak Autonomous Prefecture Museum in Yining).
* Alte Kulturen im Ili-Tal
Xishuangbanna

**Xishuangbanna** (forenklet kinesisk: 西双版纳; tradisjonell kinesisk: 西雙版納; pinyin: *Xīshuāngbǎnnà*; Wade-Giles: *Hsī-shuāng-pǎn-nà*, eller *Sipsongpanna*, tai lü: ) er et autonomt prefektur for Dai-folket og ligger i provinsen Yunnan i Folkerepublikken Kina ved grensen til Myanmar og Laos. Det autonome prefekturet har et areal på ca. 19&nbsp;724,5 km², hvorav 95 % er fjellområder.  Hovedstaden Jinghong ligger ved bredden av elven Lancan Jiang.

## Etymologi
*Sipsongpanna* (kognat til thai สิบสองพันนา) som betyr «tolv tusen rismarker» er et sammensatt ord på tai lü bestående av *sipsong* «tolv», *pan* «tusen» og *na* «risåker». *Sipsong* kommer i sin tur fra kinesisk 十 (ti) og 雙 (par).

## Historie
På 1100-tallet ble et Tai Lue-kongedømme opprettet i området. I Yuan, Ming og Qing-tiden var området kalt Cheli-kommanderiet (車里宣慰使司) og de lokale herskere anerkjent som tusier. Mange av lederne tok det kinesiske slektsnavnet *Dao* (刀). Folkerepublikken Kina etablerte den autonome regionen Xishuangbanna Dai i 1953 og avskaffet tusisystemet. Regionen ble omgjort til autonomt prefektur i 1955.

## Administrative enheter
Det autonome prefekturet Xishuangbanna har jurisdiksjon over ett byfylke (市 *shì*) og 2 fylker (县 *xiàn*).

## Etnisk sammensetning

## Referanser


## Eksterne lenker
* 
* Xishuangbannas hjemmesider 
* Xishuangbanna-Jinghongs hjemmesider 
* Xishuangbanna-Mengbalanaxi
* Xishuangbanna dagblad 
* Xishuangbanna reiseinformasjon 
* Xishuangbanna Biodiversity Centre og Guide
*  Xishuangbanna Tropical Botanical Garden
*  Xishuangbanna guide and photos
Qingyang

**Qingyang** kan være:
*Byprefekturet Qingyang i provinsen Gansu i Kina
*Bydistriktet Qingyang i byprefekturet Chengdu i provinsen Sichuan i Kina
*Fylket Qingyang i byprefekturet Chizhou i provinsen Anhui i Kina
Wuwei (Gansu)

**Wuwei** (kinesisk: 武威; pinyin: *Wŭwēi*) er et byprefektur i den kinesiske provins Gansu. Det har et areal på 33.249&nbsp;km² og ca. 1,87 millioner innbyggere (2003).

## Administrative enheter
Byprefekturet Wuwei har jurisdiksjon over ett distrikt (区 *qū*), 2 fylker (县 *xiàn*) og ett autonomt fylke (自治县 *zìzhìxiàn*).

## Historie

I den kinesiske oldtid var Wuwei kalt **Liangzhou** (凉州). Dette var den østlige endestasjon for hexikorridoren. Den første bosetting i området fant sted ca. 3000 år f.Kr. Stedet ble en viktig by langs den nordlige silkeveien, og en rekke arkeologiske funn er gjort i Wuwei, blant annet kobbervogner ned steindyr.  I 121 f.Kr. sendte Han-keiseren Wudi sitt kavaleri hit for å forsvare hexikorridoren mot xiongnuene. Hans militære fremganger tillot ham å utvide den kinesiskregjerte korridoren vestover.

Wuweis betydning som stoppestad på handelsveiene gjorde den til et møtepunkt for mange folk og kulturer. Mange buddhistiske grotter og templer i området vitner om buddhismens vei fra India og Afghanistan til Kina.

I de tre rikers tid var Liangzhou regjert av Ma Teng. Etter Ma Tengs død overtok Ma Chao, og han regjerte byen en kort tid før den ble erobret av Cao Cao, hersker av Wei-riket.

Her lå dessuten senere, i de fem dynastiers og ti kongedømmers tid, det lille middelalderriket *Liangzhou*.

## Samferdsel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Referanser
Wuwei

**Wuwei** kan være:

*Det kinesiske taoistiske filosofiske begrep wuwei
 
*Byprefekturet Wuwei i provinsen Gansu i Kina
*Fylket Wuwei i byprefekturet Wuhu i provinsen Anhui i Kina
Aral (Xinjiang)

**Aral** (forenklet kinesisk: 阿拉尔; tradisjonell kinesisk: 阿拉爾; pinyin: *Ālā'ěr*; uigurisk: ئارال; uigur-latin: *Aral*) er et  byfylke i Xinjiang i Folkerepublikken Kina. Aral hadde i 2002 rundt 260.000 innbyggere.

Byfylket en overveiende hankinesisk befolkning. 

Det er direkte understilt Produksjons- og konstruksjonskorpset i Xinjiang.

Fylket ligger ved Tianshan-fjellenes sørhelling rett nord for Taklamakanørkenen.

Aral var opprinnelig en liten landby med en militærgarnison. I 1957 overtok Xinjiangs produksjons- og konstruksjonkorps stedet og utbygde det til en by omgitt av storjordbruk.
Planet of the Apes (2001)

***Planet of the Apes*** er en amerikansk science fiction og eventyrfilm fra 2001 med Mark Wahlberg, Tim Roth, Helena Bonham Carter og Michael Clarke Duncan i de ledende rollene. Regi er ved Tim Burton.

Filmen er en nyinnspilling av *[[Apeplaneten]]* fra 1968. Den fikk flere oppfølgere.

## Handling
Handlingen er lagt til år 2029: Astronauten Leo Davidson (Mark Wahlberg) drar ut for å redde en sjimpanse i rommet fra et mislykket eksperiment. Skipet hans svikter, og Leo mister bevisstheten og våkner i det han krasjlander i en sump på en fremmed planet. Her blir han overrumplet av en flokk livredde, primitive mennesker. Før han kan finne ut hvem de er blir han fanget av en hær bestående av snakkende aper ledet av en sjimpanse ved navn General Thade (Tim Roth) og hans høyre hånd, gorillaen Attar (Michael Clarke Duncan). Leo må ta i bruk all den militære trening og teknologiske viten han besitter for å unnslippe sin tiltenkte skjebne. Han klarer å rømme, og sammen med sjimpansen Ari (Helena Bonham-Carter) og en liten gruppe mennesker legger de en plan for å stoppe Thade. En krig oppstår og Leo blir tvunget til å flykte til «den forbudte sonen», et hellig sted som forteller den sjokkerende sannheten om Apeplaneten, om menneskenes fortid – og deres fremtid.

## Om filmen
Filmen ble relativt dårlig mottatt av kritikerne og har fått 45% oppslutning på Rotten Tomatoes. ''Dagbladets'' anmelder gav den terningkast to, mens *[[VG|VGs]]* anmelder gav den fire. ''Nettavisen'' skrev at: «Tim Burtons versjon av historien om en apestyrt planet er slapp på manussiden, men fantastisk når det gjelder makeup, effekter og apekatter generelt.»

Til tross for en noe lunken mottagelse fra anmelderne ble den en forholdsvis stor kommersiell suksess og spilte inn over 362 millioner dollar på verdensbasis, hvorav 180 millioner i USA alene. Den ble den niende mest innbringende filmen i 2001 på verdensbasis og den tiende i USA. Produksjonskostnadene var på rundt 100 millioner dollar.

Filmen ble tildelt tre Razzie Awards, blant annet for verste nyinnspilling. Den ble nominert til fem Saturn Awards og to BAFTA-priser.
## I rollene
(utvalg)
* Mark Wahlberg: Captain Leo Davidson
* Tim Roth: General Thade
* Helena Bonham Carter: Ari
* Michael Clarke Duncan: Attar
* Paul Giamatti: Limbo
* Estella Warren: Daena
* Luke Eberl: Birn
* Cary-Hiroyuki Tagawa: Krull
* David Warner: Senator Sandar
* Kris Kristofferson: Karubi
* Charlton Heston: Zaius (Thades far)
* Glenn Shadix: Senator Nado

## Referanser


## Eksterne lenker
*
Terrorangrepet i Baquba 15. april 2008

**Terrorangrepet i Baquba 15. april 2008** skjedde da en bilbombe ble sprengt nær offentlig bygning i Baquba, Irak.

## Bakgrunn
Provinsen Diyala, der Baquba ligger, har de seneste månedene i 2007 og 2008, sett flere harder kamper mellom irakiske sikkerhetsstyrker, amerikanske militære og sunnimuslimske opprørere, inklusive al-Qaida. Al-Qaida skal også ha forflyttet sin aktivitet til Diyala-provinsen etter å ha blitt jaget vekk fra Bagdad og Anbar-provinsen lenger vest i landet.

## Angrepet
En kameramann fra Al Jazeera meldte at selvmordsbomberen kjørte bilen gjennom minst et militært sjekkpunkt, før bomben ble detonert. Kvinner og barn var tilstede «når en bilbombe eksploderte utenfor det viktigste rettsbygningen i Baquba ca. klokken 1130», ifølge en kilde i det lokale politiet.

### Skader
53 ble meldt død og 90 skadde. Medisinske kilder sa at mange av de drepte var så forbrente at de ikke kunne gjenkjennes, og at folk stormet sykehuset for å prøve å identifisere restene av sine slektninger.
	
## Ansvar
Ingen tok på seg ansvaret for angrepet, men det amerikanske militæret fordømte angrepet og sa at det så ut til å ha blitt utført av al-Qaida.

## Se også
* Terrorangrepet i Sadiya 4. april 2008

## Referanser
Dingxi

**Dingxi** (kinesisk: 定西市; pinyin : *Dìngxī Shì*) er et byprefektur i den kinesiske provins Gansu. Det hadde i 1999 et folketall på ca. 2,86 millioner innbyggere.

Prefekturet ligger helt øverst i Wei He-dalen. Det er i området gjort en rekke arkeologiske funn som går tilbake til forskjellige tidlige steinalderkulturer.

## Administrative enheter
Byprefekturet Dingxi har jurisdiksjon over ett distrikt (区 *qū*) og 6 fylker (县 *xiàn*).

## Økonomi
Dingxis hovednæringsveier er jordbruk og naturressurser og den industri som baserer seg på disse ressursene. Det finnes her over 300 planter som er etterspurt i tradisjonell kinesisk medisin. Anding fylke er landets fremste produsent av yam. *[[Zanthoxylum]]* (også kalt sichuanpepper), valnøtter, villaprikos og anoen andre frukter er viktige og kjente produkter.

## Samferdel
I Dingxi stanser togene på Longhaibanen, Kinas viktigste jernbanelinje i øst-vest-retning, som løper fra Lianyungang til Lanzhou via blant annet Xuzhou, Kaifeng, Zhengzhou, Luoyang og Xi'an.

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Eksterne lenker
*
Qingyang (Gansu)

**Qingyang** (kinesisk: 庆阳市; pinyin: *Qìngyáng Shì*) er et byprefektur i den kinesiske provins Gansu.
 
## Administrative enheter
Byprefekturet Qingyang har jurisdiksjon over ett distrikt (区 *qū*) og 7 fylker (县 *xiàn*).

## Historie
Qingyang var del av det området der de eldste kulturer langs Gulelven utviklet seg, og det ble del av det opprinnelige kjerneområdet fort staten Qin som etterhvert skulle samle Kina (Qin-dynastiet).

Prefekturet var også av betydning under den kommunistiske revolusjon i 1930- og 1940-årene.

## Samferdsel
Kinas riksvei 211 løper gjennom området. Den fører fra Yinchuan i den autonome region Ningxia Hui til Xi'an i provinsen Shaanxi. 

## Referanser
Qiandongnan

Det autonome prefektur **Qiandongnan** for miao- og dongfolkene (kinesisk: 黔東南苗族侗族自治州, pinyin:  *Qiandongnan Miaozu Dongzu zizhizhou*) ligger i den kinesiske provins Guizhou. Qiandongnan har et areal på 30.339 km² og ca. 4&nbsp;347&nbsp;800 innbyggere.

## Administrative enheter
Det består av ett byfylke og 15 fylker:
*Byfylket Kaili (凱里市), 1.306 km², 450.000 innbyggere;
*Fylket Huangping (黄平县), 1.668 km², 350.000 innbyggere;
*Fylket Shibing (施秉县), 1.544 km², 150.000 innbyggere;
*Fylket Sansui (三穗县), 1.036 km², 200.000 innbyggere;
*Fylket Zhenyuan (镇远县), 1.878 km², 250.000 innbyggere;
*Fylket Cengong (岑巩县), 1.487 km², 220.000 innbyggere;
*Fylket Tianzhu (天柱县), 2.201 km², 390.000 innbyggere;
*Fylket Jinping (锦屏县), 1.597 km², 220.000 innbyggere;
*Fylket Jianhe (剑河县), 2.165 km², 240.000 innbyggere;
*Fylket Taijiang (台江县), 1.078 km², 140.000 innbyggere;
*Fylket Liping (黎平县), 4.439 km², 490.000 innbyggere;
*Fylket Rongjiang (榕江县), 3.316 km², 320.000 innbyggere;
*Fylket Congjiang (从江县), 3.245 km², 320.000 innbyggere;
*Fylket Leishan (雷山县), 1.218 km², 150.000 innbyggere;
*Fylket Majiang (麻江县), 1.222 km², 200.000 innbyggere;
*Fylket Danzhai (丹寨县), 938 m², 160.000 innbyggere.

## Etnisk sammensetning

## Referanser
Qiannan Buyei Miao

Det autonome prefektur **Qiannan** for buyei- og miaofolkene (kinesisk: 黔南布依族苗族自治州, pinyin: *Qiannan Buyizu Miaozu zizhizhou*) ligger i provinsen Guizhou i Kina. Qiannan har et areal på 26&nbsp;214 km² og ca. 3,82 millioner innbyggere (2004).

## Administrative enheter
Qiannan består av to byfylker, ni fylker og ett autonomt fylke:
*Byfylket Duyun (都勻市), 2&nbsp;278 km², 480&nbsp;000 innbyggere;
*Byfylket Fuquan (福泉市), 1&nbsp;691 km², 310&nbsp;000 innbyggere;
*Fylket Libo (荔波县), 2&nbsp;432 km², 160&nbsp;000 innbyggere;
*Fylket Guiding (贵定县), 1&nbsp;631 km², 270&nbsp;000 innbyggere;
*Fylket Weng'an (瓮安县), 1&nbsp;974 km², 440&nbsp;000 innbyggere;
*Fylket Dushan (独山县), 2&nbsp;442 km², 330&nbsp;000 innbyggere;
*Fylket Pingtang (平塘县), 2&nbsp;816 km², 300&nbsp;000 innbyggere;
*Fylket Luodian (罗甸县), 3&nbsp;010 km², 320&nbsp;000 innbyggere;
*Fylket Changshun (长顺县), 1&nbsp;555 km², 260&nbsp;000 innbyggere;
*Fylket Longli (龙里县), 1&nbsp;518 km², 210&nbsp;000 innbyggere;
*Fylket Huishui (惠水县), 2&nbsp;464 km², 430&nbsp;000 innbyggere;
*Det autonome fylke Sandu for suifolket (三都水族自治县), 2&nbsp;384 km², 310&nbsp;000 innbyggere.

## Etnisk sammensetning

## Referanser
Ludvig III av Württemberg

**Ludvig III** (født 1166, død rundt 1241) var greve av Württemberg. Det antas at han giftet seg med greve Adalbert III av Dillenburgs datter, hennes navn er unevnt. 

Ludvig ble greve samtidig som broren Hartmann og de styrte landet sammen, men Ludvig regjerte bare til 1226.

## Referanser
Liupanshui

**Liupanshui** (kinesisk: 六盘水; pinyin: *Liùpánshuǐ*) er et byprefektur i den kinesiske provins Guizhou. Det ble grunnlagt i 1978 og har om lag  innbyggere i selve byen, men hele Liupanshui hadde  innbyggere i 2006, og var den nest største byen i Guizhou. Arealet er på  km².

## Administrative enheter
Liupanshui består av: 

*Bydistriktet Zhongshan – 钟山区 *Zhōngshān Qū*&thinsp;;
*Fylket Pan – 盘县 *Pán Xiàn*&thinsp;;
*Fylket Shuicheng – 水城县 *Shuǐchéng Xiàn*&thinsp;;
*Særområdet Liuzhi – 六枝特区 *Liùzhī Tèqū*.

## Eksterne lenker
* 
* Liupanshui – Asia Harvest 
* Bykart  Liupanshui
Zhongshan

**Zhongshan** kan sikte til:

*Byprefekturet Zhongshan i provinsen Guangdong i Folkerepublikken Kina.
*Bydistriktet Zhongshan i byprefekturet Liupanshui i provinsen Guizhou.
*Bydistriktet Zhongshan i provinsen Liaoning.
*Fylket Zhongshan i byprefekturet Hezhou i den autonome region Guangxi.
*Staten Zhongshan på Zhou-dynastiets tid.
*Den kinesiske politiker Sun Yat-sen (1866–1925).
*Det kinesiske Sun Yat-sen-universitetet, både generelt, men særlig dets hovedcampus i Guangzhou.
*Det kinesiske krigsskipet «Zhongshan» (1912/1925 – 1938).
*Zhongshan (forskningsstasjon), kinesisk forskningsstasjon i Antarktis
Ulrich IV av Württemberg

**Ulrich IV** (født etter 1315, død 1366 på slottet Hohenneuffen) var greve av Württemberg. Han regjerte sammen med broren Eberhard II fra 1344 til 1362. 

Han stod alltid i skyggen av broren Eberhard II i regjeringstiden sin. På grunn av dette ville han få ordnet Württembergs deling. Eberhard tok affære, han fikk Ulrich til å undertegne en avtale som sikret at grevskapet skulle forbli samlet. Avtalen ble undertegnet 3. desember 1361. Den 1. mai 1362 oppga han sine planer om deling offisielt. 

Ulrich IV giftet seg med grevinne Katharina von Helfenstein før 1350. Ekteskapet førte ikke til noen barn.

## Referanser
Eberhard IV av Württemberg

**Eberhard IV** (født 23. august 1388 i Stuttgart, død 2. juli 1419 i Wailbingen) var greve av Württemberg fra 1417 til 1419.

## Referanser
Ulrich V av Württemberg

**Ulrich V** kalt *«der Vielgeliebte»* (den elskede) (født 1413, død 1. september 1480 i Leonberg) var greve av Württemberg fra 1419 til 1480.

## Liv
Etter farens tidlige død tok moren og de Württembergske rådene over formynderskapet for Ulrich og hans eldre bror, Ludvig I.
Ludvig ble myndig i 1426 og tok over styret av landet, inntil Ulrich i 1433 begynte å regjere sammen med broren. Etter at de to brødrene hadde regjert sammen i noen år, giftet Ulrich seg med Margaret av Cleves i 1426 og fikk gjennomslag for deling av landet. Dette ble stadfestet 23. april 1441. Ulrich ble tildelt de austlige og nordlige delene med Stuttgart som hovedstad. Ludvig ble tildelt de vestlige og sørlige delene med Urach som hovedstad; områder i Alsace ble også innlemmet i hans land. Delingen var ment til å bare vare i fire år men ble gjort permanent den 25. januar 1442 i Nürtingerkontrakten.

I 1444 gav Ulrich sin støtte til huset Habsburg med kong Friedrich III som overhode under den gamle Zürichkrigen i kamp mot det sveitsiske edsforbund. Sammen med hans allierte: markgreve Albrecht Achilles av Brandenburg, erkebiskopen av Mainz Dietrich Schenk av Erbach og Jakob I av Baden formet han kjernen Mergentheimeralliansen. Denne alliansen dannet en protest mot de frie riksstadene. Spenningene mellom alliansen og riksstedene nådde sitt høydepunkt da markgreve Albrecht og rikstaden Nürnberg i 1449 var i strid. 

I 1450 fikk Ulrich etter brorens død ansvaret for sine nevøer, de framtidige grevene av Württemberg-Urach Ludvig II og Eberhard V. Situasjonen førte til en krangel med Fredrik I, palatinat, som også framla et krav om å få ansvaret for de to barna. Ludvig II døde allerede i 1457. Eiendommene som tilhørte Urach-delen av Württembergslekten gikk videre til Eberhard V i 1459. 

## Referanser
Eberhard II av Württemberg (hertug)

**Eberhard II** (født 1. februar 1447 i Waiblingen, død 17. februar 1504 på Burg Lindenfels i Odenwald) var greve av Württemberg-Stuttgart fra 1480 til 1482 og hertug av et samlet Württemberg fra 1496 til 1498.

## Referanser
Ludvig I av Württemberg-Urach

**Ludvig I** (før 31. oktober 1412, død 23. september 1450 i Urach) var greve av Württemberg-Urach fra 1419 til 1450.
Han var sønn av 
grev Eberhard IV og Henriette av Montbéliard.

## Referanser
Ludvig II av Württemberg-Urach

**Ludvig II** (født 3. april 1439 i Waiblingen, død 3. november 1457 i Urach) var greve av Württemberg-Urach fra 1450 til 1457. Han var sønn av Ludvig I av Württemberg-Urach.

## Referanser
Eberhard III av Württemberg

**Eberhard III** *der milde* (den glade) (født 1364 formodentlig i Stuttgart, død 16. mai 1417 i Göppingen) var greve av Württemberg fra 1392 til 1417. 

Han var sønn av prins Ulrich av Württemberg og Elisabeth av Bayern. Hans regjeringstid bar preg av fredsbevarende diplomatiske forbindelser til nabolandene. Et døme kan være alliansen oppretta den 27. august 1395 mellom 14 byer i Oberschwaben og Marbacher-alliansen oppretta i 1405. Eberhard sørga for å underlegge seg grevskapet Mömpelgard (nå Montbéilard) ved å la sønnen Eberhard IV gifte seg med Henriette av Mömpelgard. Hun var eldste datter og arving av grev Henrik av Mömpelgard. Eberhard III kontrollerte Mömpelgard til 1409, da han overgav kontrollen til sønnen Eberhard. 

Eberhard III gifta seg to ganger. Først med Antonia Visconti, datter av Bernabò Visconti. De fikk tre sønner sammen: Eberhard IV og to andre, som begge døde som barn. Etter Antonias død i 1405, gifta han seg i 1406 med Elisabeth av Nürnberg, datter av Johann III av Nürnberg. Ekteskapet blei fullbyrda den 22. november 1412. I dette ekteskapet blei det født ei datter, Elisabeth (døde etter 29. april 1476), som etter å ha rømt fra forloveden Albert III av Bayern, gifta seg med grev Johann III av Werdenberg, pasje ved farens hoff. 

## Referanser
Eberhard I av Württemberg (hertug)

**Eberhard V/I** (født 11. desember 1445 i Urach, død 24. februar 1496, Tübingen) var greve av Württemberg-Urach fra 1459 til 1495, og hertug fra 1495. I hans regjeringstid ble det delte Württemberg gjenforent, delstatsuniversitetet i Tübingen ble grunnlagt og grevskapet ble opphøyet til hertugdømme. Knapt noen annen regent i Württemberg blir bedømt på like positiv måte.

## Referanser
Bjørn Erik Rui

**Bjørn Erik Rui** (født 15. februar 1971) er en norsk fotballspiller.

Han spiller for Fevang FK der han startet sin karriere. Han har spilt for IL Runar og var med på de to første sesongene til Sandefjord Fotball der den første sesongen endte med opprykk til 1. divisjon. Han har 1. divisjonskamper for både Runar og Sandefjord Fotball.

## Referanser
Mongol – Den unge Djengis Khan

***Mongol – Den unge Djengis Khan*** (russisk: *Монгол*) er en biografisk film fra 2007 som handler om livet til den unge Djengis Khan. Den er regissert av Sergej Bodrov og er planlagt som den første i en trilogi om Dsjengis-Khans liv. 

Filmen er et internasjonalt samarbeid mellom filmselskap i Tyskland, Kasakhstan, Mongolia og Russland. Opptakene ble for det meste gjort i Kina, Indre Mongolia og i Kasakhstan. Opptakene begynte i september 2005 og ble sluttført i november 2006. 

Den ble nominert til Oscar for beste fremmedspråklige film (som Kasakhstans bidrag).

## Handling
Filmen er en episk fortelling om den unge Djengis Khan og hvordan hendelser i hans tidlige liv leder ham til å bli en legendarisk kriger. Som gutt lider han gjennom sult, ydmykelse og til og med slaveri, men senere ved hjelp av sin store kjærlighet, Borte, overvinner han alle traumene fra barndommen og blir en av de største krigerne verden noensinne har sett.

## Medvirkende

## Referanser


## Eksterne lenker
* 
*
Per Martin Haugen

**Per Martin Haugen** (født 1979) er en norsk Han spilte noen landskamper mot Sverige fotballspiller og nåværende futsalspiller for Sandefjord Futsal. Han startet sin karriere for Sandar før han begynte for Sandefjord Ballklubb. Han ble så med på starten av Sandefjord Fotball der han var med på opprykk til 1. divisjon. Han spilte totalt 49 kamper for Sandefjord Fotball før han la opp i 2002, mye på grunn av den medieomtalte kollapsen på trening i 2002. Etter dette var han hovedaktøren bak futsal-laget Sandefjord Futsal og debuterte for landslaget i EM i Belgia påsken 2008.

## Referanser


## Eksterne lenker
* Profil på Sandefjord Fotball
* Profil på Sandefjord Futsal
Mongol (andre betydninger)

**[[Mongolene]]** er en eller flere etniske grupper som oppstod i det som i dag er Mongolia, Russland og Kina

**Mongol** kan også referere til:
* *[[Mongol – Den unge Djengis Khan]]*, en film fra 2007 av Sergei Bodrov
* Mongolriket, det største sammenhengende imperiet i verdenshistorien
* Den mongoloide rase - Mongolene og andre beslektede sør-østasiatiske folkeslag
* Mongol eller Mongo (krenkende), et uttrykk brukt for å beskrive personer med Down syndrom

## Se også
*Mongo
Breda (navn)

**Breda** er et kvinnenavn med flere opprinnelser. Det kan være:
* en slovensk variant av kvinnenavnet *Brigita*, den slovenske formen av *[[Birgitta]]*.
* en anglifisert form av det iske navnet *Bríd*, som er en kortform av *Brighid*, som betyr «opphøyd».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Breda Beban, serbisk-engelsk kunstner

## Referanser


## Eksterne lenker
*
Bijie (Guizhou)

**Bijie** (kinesisk: 毕节市; pinyin: *Bìjié*) er et byprefektur i den kinesiske provins Guizhou. 

Bijie var et prefektur (毕节地区; *Bìjié Dìqū*) frem til 10. november 2011, og ble da oppgradert til byprefektur.

## Administrative enheter
Bijie består av ett bydistrikt, seks fylker og ett autonomt fylke:

*Bydistriktet Qixingguan – 七星关区 *Qīxīngguān Qū*&thinsp;;
*Fylket Dafang – 大方县 *Dàfāng Xiàn*&thinsp;;
*Fylket Qianxi – 黔西县 *Qiánxī Xiàn*&thinsp;;
*Fylket Jinsha – 金沙县 *Jīnshā Xiàn*&thinsp;;
*Fylket Zhijin – 织金县 *Zhījīn Xiàn*&thinsp;;
*Fylket Nayong – 纳雍县 *Nàyōng Xiàn*&thinsp;;
*Fylket Hezhang – 赫章县 *Hèzhāng Xiàn*&thinsp;;
*De autonome fylke Weining for yi-, hui- og miaominoritetene – 威宁彝族回族苗族自治县 *Wēiníng yízú huízú Miáozú Zìzhìxiàn*.

## Samferdsel
Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.

Kinas riksvei 326 løper gjennom området. Den begynner i  Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.

## Vannkraft
Nord for byen Bijie ligger Daotianhereservoaret. Det ble bygget i 1965 og har en årlig kapasitet på 6,5 millioner kubikkmeter.

## Referanser


## Eksterne lenker
*
Smegma

**Smegma**, fra det greske ordet σμήγμα, *sebum ('såpe')*, ofte uformelt referert til som **kukost**, er en blanding av avskallede epitelceller, transsudate (utskilte) hudoljer, og fukt, som kan samles opp under forhuden hos hanner og i vulva hos hunner. Den har en sterk og karakterisktisk lukt. Smegma unngås som regel ved hjelp av god hygiene.

Hos friske dyr blir smegmaen brukt til å rense og smøre genitalia.

## Referanser
Jinsha

**Jinsha** kan være:
*En kinesisk elv; faktisk en stor del av Yangtzes øvre løp, 
*Det arkeologiske Jinshafeltet i Sichuan i Kina,
*Fylket Jinsha i prefekturet Bijie i provinsen Guizhou i Kina.
Adventskrans

**Adventskrans** er en krans og lysestake med plass til fire eller flere stearinlys, eller noe som ligner. Tradisjonelt tenner man ett lys for hver søndag i advent. 

## Historie
Historisk var det vanlig å pynte med kranser til mange ulike høytider i Europa. I den gradvis tente adventskransen finner man også trekk som minner om den jødiske tradisjonen med å tenne et lys for hver dag av hanukká i en spesiell åttearmet lysestake.

Adventslystenningen begynte trolig på et barnehjem i Hamburg, der presten og indremisjonsgrunnleggeren Johann Hinrich Wichern laget en slik i 1839 eller 1848. Denne kransen hadde hele 28 lys, 24 små røde og 4 store hvite. Hver dag tente et barn et nytt lys i forbindelse med gudstjenestene til presten. Lyskransen skal ha vært pyntet med grener fra bartre. Bruken av adventskransen spredde seg, først i Tyskland, og i løpet av 1900-tallet til andre land. 

## Utseende

Lysestaken kan ha mange forskjellige utforminger, den kan være av metall, steintøy, tre eller deig og kan ha pynt av for eksempel bånd eller bar fra trær. Den er ofte ringformet med lysene plasserte jevnt fra hverandre, men kan også være rett, med lysene på rekke. Noen kranser har et siste lys som gjerne står i midten av kransen og blir tent på julaften eller 1. juledag.

Fargen på lysene kan variere. Det er vanlig å følge liturgiske farger, men i nyere tid har man tett i bruk en rekke andre farger. I mange protestantiske tradisjoner har en gjerne lillafargede lys i staken i adventstiden og røde eller hvite lys til jul. I katolsk tradisjon har man tre lilla og et rosa lys. Noen anglikanere, metodister og lutheranere bruker blå eller hvite lys i stedet for lilla.

## Bruk

Man tenner vanligvis det første lyset på første søndagen i advent og det første og andre på den andre søndagen, slik at alle lysene er tent på den fjerde søndagen. Det er vanlig å framføre en sang eller et dikt i forbindelse med tenningen, ofte første verset sammen med det første lyset, andre med det andre, og så videre.

Adventskransen blir brukt i kirker under adventsgudstjenester, i hjemmene og i noen offentlige rom. Man kan henge den fra taket, men det er i dag vanligere å ha en stake som står på et bord. Elektriske adventslysestaker blir som regel satt i et vindu som en del av julepynten ellers.

## Kilder
* katolsk.no: «Adventsskikker» (Sist oppdatert 1998-11-30)
* allekvinner.no: «Din levende adventskrans» (21. november 2006)

## Eksterne lenker
* 
* danielshjerte.com: Ulike adventsvers
Hallvard Johnsen

**Hallvard Johnsen** (født 27. juni 1916 i Hamburg, død 6. november 2003) var en norsk komponist og fløytist.
Sin første musikalske opplæring fikk han i Larvik Guttemusikkorps. Han studerte fløyte, dirigering og komposisjon ved Oslo Musikkonservatorium. Her hadde han lærere som Bjarne Brustad, Karl Andersen og Per Steenberg. Videre studerte Johnsen komposisjon med Vagn Holmboe i København i 1956, noe som fikk stor betydning for  hans egne individuelle stil. Han hadde sin debut som komponist og fløytist med egen konsert i Oslo i 1941. 1947&ndash;1973 var han fløytist i Forsvarets Stabsmusikkorps.

Hans tidligere verker viser en solid forankring i romantisk tradisjon. På starten av 1950-årene har han også impresjonistiske trekk i sin komposisjon. Johnsen var bosatt i Larvik (1917&ndash;1929).

## Verker
* 24 symfonier
* To ouvertyrer
* En trompetkonsert
* En orkestersuite
* Ett orkesterverk
* Kammermusikk-verk
* Klaververk
* Tre operaer (blant annet den kristne operaen *Legende om Svein og Maria* 1971)
* Konserter
* Ett oratorium
* Sanger

## Referanser


## Eksterne lenker
* Mic artikkel – Hallvard Johnsen 
* http://www.hallvardjohnsen.com
Rose (navn)

**Rose** er et kvinnenavn med flere mulige opprinnelser. Det kan være:
* et engelsk navn dannet av det engelske ordet for rose, «rose», som har opprinnelse i latinske *rosa*, «rose».
* et nordisk navn dannet som en variant av det nordiske navnet *Ros* som har opprinnelse i det norrøne ordet *rós*, «rose», som også har opprinnelse i latinske *rosa*, «rose».
* en kortform av navn basert på det middelhøytyske ordet *ros*, «hest».
* et navn relatert til det germanske ordet **hróþi*, «berømmelse, ære».

*Rose* er også brukt som etternavn.

## Utbredelse
*Rose* var et vanlig navn i England fra 1300-tallet til begynnelsen av 1900-tallet.

*Rose* var et populært navn i USA på 1800-tallet og fram til 1930-årene.

|}

## Kjente personer med navnet
Personene i listen er ordnet kronologisk etter fødselsår.
* Camille Rose Garcia (f. 1970), amerikansk kunstner
* Rose Byrne (f. 1979), australsk skuespiller
* Rose Kennedy (1890–1995), mor til USAs president John F. Kennedy og hans brødre, Robert F. Kennedy og senator Ted Kennedy  
* Eva Rose Furmyr, norsk fotograf

## Annen bruk av navnet
* *Rose* var blant de hundre vanligste navnene på kyr i Norge i 1988.

## Referanser


## Eksterne lenker
*
Sildekongefamilien

* *Agrostichthys*
** *[[Agrostichthys parkeri]]*
* *Regalecus*
** sildekonge
** *[[Regalecus kinoi]]*
** *[[Regalecus russelii]]*

**Sildekongefamilien** er en gruppe båndfisker.
Sildekongen, en av de fire artene, er listet i Guinness rekordbok som verdens lengste beinfisk.

## Eksterne lenker
*
Solli

**Solli** kan vise til:

## Steder

* Solli plass (Oslo)
* Solli løkkeeiendom i Oslo
* Solli gård i Asker kommune i Viken
* Solli i Råde kommune i Viken
* Solli i Sarpsborg kommune i Viken
** Solli Brug
** Solli kirke

* Solli DPS (eller Solli Sykehus) i Bergen kommune i Vestland

* Solli (Senja), et bygdesamfunn i Senja kommune i Troms og Finnmark

## Personer
;Idrettsutøvere

* Aleksander Solli (fotballspiller)
* Jan Gunnar Solli (fotballspiller)
* Petter Solli (fotballspiller og trener)
* Guro Strøm Solli (langrennsløper)
* Mette Solli (kickbokser)
* Petter Solli (motorsport, motorsportutøver

;Andre personer
* Arne Solli, general
* Hans-Olav Solli, hardrock-musiker
* Jens Solli, journalist
* Marit Solli, Frelsesarmeen
* Per Solli, norsk/samisk politiker
* Åse Gyrid Solli, barnebokforfatter

## Se også
* Sollie (pekerside)
* Sollia (pekerside)
Øksefisk

**Øksefisk** (*Carnegiella marthae*) er en art i gruppen øksefisker.
Det er en liten ferskvannsfisk som finnes i rolige bekker og dammer i Orinoco i Venezuela og elva Negro i Brasil.

Den har en konveks kropp med svært dyp ventral profil. 
Den har vingeaktige brystfinner som ofte strekker seg halve kroppens lengde. 
Fargen er vanligvis sølv med svarte flekker og striper. En stripe som vanligvis er i gull, strekker seg vannrett fra gjellelokket til haleroten.
Den blir opptil 2,8 cm lang SL.

## Eksterne lenker
*
Olav Berg

**Olav Berg** (født 25. september 1949 i Kvelde, Hedrum) er en norsk komponist. Han spilte i Kvelde Guttemusikkorps. Berg studerte musikkteori og komposisjon med Antonio Bibalo i Norge og Lennox Berkeley i London. 1973&ndash;1978 spilte han trompet i Marinemusikken i Horten.

Berg ble tildelt prisen Årets verk fra Norsk Komponistforening i 1987 for *Klarinettkonsert* fra 1986. Han fikk Vestfold fylkeskommunes Kunstnerpris i 1991 og Edvard-prisen i klassen samtid for *Konsert for bratsj og orkester* i 2016. Sistnevnte konsert er med på platen *[[Opus 250]]*.

Bakgrunnen som blåser har ført til at musikk for blåsere er viet en spesiell plass i Bergs verksliste.

## Verk (utvalg)

* En fagottkonsert -"Inizio"(1990) for fagottisten Robert Rønnes
* Solo- og kammermusikk for ulike blåsebesetninger
* Solostykket *Vertigo* (1992 – for fagottisten Dag Jensen
* *Sonatine for fagott og piano* (1995 – for fagottisten Dag Jensen
* Orkesterverket *Poseidon* (1982 – kanskje Bergs mest fremførte verk)
* *Fantasia breve for klarinett og piano* (1983 – for klarinettisten Håkon Vestly)
* Klarinettkonsert (1986 – for klarinettisten Håkon Vestly. Verket ga ham prisen Årets verk.
* Klarinettkvintett (1999 – for klarinettisten Terje Nymark)
* *Four Poems* (1993)
*Flute concerto 2014
*Bassoon concerto 2018
*Concerto for alto saxophone and chamber orchestra. 2019
*Airy, five pieces for solo piano 2016
*Kvartett for klarinett, fiolin, cello og 
*piano 2019
*Pas de deux for bassfløyte og fagott 2020.
*Klaverkvartett 2016
*Kvintett for saxofonkvartett og piano 2016

## Referanser


## Eksterne lenker
* Komponistportrett - Olav Berg - sesong 1987/1988 NRK/TV
* Olav Berg - Norsk komponistforening
Jacques

**Jacques** er en fransk form av mannsnavnet *[[Jakob]]*, som har opprinnelse i latinske *Jacobus*, dannet av *Jakobos* (*Ιακωβος*), den greske formen av det hebraiske navnet *Ya'akov* (יַעֲקֹב).

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Jean-Jacques Rousseau (1712–1778), sveitsisk-fransk filosof
* Jacques-Louis David (1748–1825), fransk maler
* Georges Jacques Danton (1759–1794), en av lederne i den franske revolusjon
* Jacques Maritain (1882–1973), fransk filosof
* Jacques Lecoq (1921–1999), fransk skuespiller
* Jacques Brel (1929–1978), belgisk-fransk visedikter og sanger
* Jacques Derrida (1930–2004), fransk filosof og forfatter
* Jacques Tits (1930–2021), belgisk-fransk matematiker
* Jacques Chirac (1932–2019), fransk politiker og tidligere president
* Jacques Rogge (1942–2021), belgisk kirurg og president i Den internasjonale olympiske komité (IOK)
* Jean-Jacques Annaud (f. 1943), fransk filmregissør

## Annen bruk av navnet
* Jacques Lemans, et urmerke

## Referanser


## Eksterne lenker
*
Mats Lehmann

**Mats Lehmann** (født 1979) er en norsk tidligere fotballspiller som nå spiller futsal for Sandefjord Futsal. Han spilte tidligere for Sandefjord Fotball der han var med fra starten frem til han la opp i 2002. Han ble toppscorer for Sandefjord sesongen 2000, der han også scoret et ekte hattrick mot Skeid. Han fikk også U-21 landskamper for Norge.

## Referanser


## Eksterne lenker
*
Otto Vincent Lange

**Otto Vincent Lange** (født 30. november 1797 på Jevnaker, død 4. november 1870 i Christiania) var en norsk stortingsrepresentant og statsråd.

## Bakgrunn
Lange var sønn av sogneprest Johan Jørgen Lange og Dorothea Larsen. Også broren Ulrik Frederik Lange var stortingsrepresentant. 

Lange tok examen artium i 1814 og studerte deretter teologi. Han arbeidet deretter fra 1818 som huslærer hos statsråd Nils Aall og blei i 1823 overlærer ved Arendals borgerlige realskole. Året etter blei han skolens bestyrer. Han var en av stifterne av Arendals Skoles offentlige Bibliothek og Museum i 1832. Lange blei i 1834 tollkasserer i Arendal. 

I 1828 giftet han seg med Anne Nicoline Aall, datter av jernverkseier Jacob Aall. Han fikk en sønn i 1848, som blei døpt Otto Vincent.

## Politisk karriere
Lange var aktiv i Arendals politiske liv og satt i bystyret fra 1837 til 1854. Han blei først valgt inn på Stortinget som førsterepresentant fra Arendal i 1833. I 1836 og de seks påfølgende valg (det siste i 1854) blei han innvalgt som førsterepresentant for Arendal og Grimstad. Han var medlem av Lagtinget og av Riksretten.

I tida 1854–63 leda han dels Kirke- og undervisningsdepartementet, dels Finansdepartementet. I tre perioder var han medlem av den norske statsrådsavdelinga i Stockholm. Lange blei i 1865 utnevnt til formann for den norsk-svenske unionskomitéen.

## Utmerkelser

Lange fikk en rekke ordener for sitt virke. Han blei ridder av  St. Olavs orden i 1847, kommandør i 1857, og i 1863 blei Lange tildelt storkorset av St. Olavs orden «for statsborgerlig og Embedsfortjeneste». Han blei tildelt to svenske ordener og bar storkors av Nordstjerneordenen og ridder av Vasaordenen. Lange var også innehaver av første klasse (tilsvarende storkors) av den osmanske Mecidi-ordenen.

## Referanser


## Litteratur
**Den Kongelige norske Sankt Olavs orden 1847-1947*,  utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947.

## Eksterne lenker
*
Vetle

**Vetle** er et norsk mannsnavn med flere tolkninger og kan blant annet bety «bjørnunge». Navnet er relativt vanlig i Norge og er brukt av  personer i 2025. En navnebærer er den norske skiskytteren Vetle Sjåstad Christiansen som har vunnet flere medaljer i verdenscup og mesterskap.

## Opprinnelse
*Vetle* har opprinnelse i de norrøne navnene *Veturliði* og *Vetrliðr*, som kan ha flere mulige opprinnelser. De kan være:
* dannet av norrøne *vetrliði*, «det lir utpå vinteren», den tid bjørnungene ble født, og oversettes derfor også med «bjørnunge».
* satt sammen av norrøne *vetr*, «vinter», og *lið*, «tjener», eller *liði*, «reisende», en som reiser om vinteren.

## Utbredelse
De siste årene har *Vetle* vært et populært navn for nyfødte guttebarn. I 2024 fikk 178 gutter Vetle som fornavn og var det 38. mest brukte guttenavnet. Fra 2013 til 2024 har bruken av mannsnavn økt signifikant med hele 48,9 prosent, fra  til  menn som heter Vetle.

|}

## Kjente personer med navnet

* Vetle Vislie (1858–1933), norsk pedagog og forfatter
* Vetle Lid Larssen (født 1960), norsk journalist og forfatter
* Vetle Sjåstad Christiansen (født 1992), norsk skiskytter
* Vetle Børresen (f. 1993), direktør og ansvarlig redaktør for *[[Båtens Verden (tidsskrift)|Båtens Verden]]*
* Vetle Skagastø (født 1995), norsk håndballspiller
* Vetle Walle Egeli (født 2004), norsk fotballspiller

## Referanser


## Eksterne lenker
*
Ridning

**Ridning** er at man sitter på et dyr (for eksempel en hest eller okse) i bevegelse og forteller den hva den skal gjøre med hjelp av sjenkler, vektfordeling, stemme og hender. Ridning er både en fritidsbeskjeftigelse og en idrett.

## Se også
* Hesteridning
* Okseridning
Limagarden

**Limagarden** ligger i et naturområde i Gjesdal kommune ved Limavatnet. Gården, som i dag er en del av Gjesdal bygdemuseum, var i samme slekt siden 1540, inntil nylig da de tre søsknene Jenny, Tore og Lars Lima testamenterte gården til kommunen. Jærmuseet har per 2008 driftsansvaret for gården og benytter området i undervisningstilbud til skoler.

## Eksterne lenker
* Jærmuseet om Limagarden
Eivind Spenning

**Eivind Spenning** (1875–1971) var utdannet cand.theol. i 1908 og tok praktikum 1909. Fra 1909 var han ansatt som den første sjømannsprest i Kristiania. I årene fram til 1927 stod han sentralt i arbeidet til «Sjømandsmissionen i Kristiania». 

Fra 1927 til 1947 var han sogneprest i Heddal (Heddal stavkirke) og Lisleherad. I 1928 ble han tildelt Kongens fortjenstmedalje i gull. 

Han var sønn av rektor Knut Severin Spenning.

## Referanser


## Litteratur
* Harald D. Meberg: Slekten Spenning (utg. priv. Holmestrand 1974)